Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 1 Pv 247/13/1104	Bratislava IV, 17.10.2014
EEČ : 2-11-101-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Bratislava IV
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Obsahom zmieru vo vzťahu k obv. ml. XXXXX je:
a.	Výška nahradenej škody alebo škody, na náhradu ktorej sa obvinený zaviazal: 371,- Eur 
b.	Peňažná suma určená na všeobecne prospešné účely: 80,00,- Eur
c.	Konkrétny adresát: Občianske združenie Svetielko nádeje, IČO: 37 889 346, so sídlom NsP F. D. Roosevelta, Nám. L. Svobodu 4, Banská Bystrica
d.	Suma odovzdaná štátu na peňažnú pomoc obetiam trestnej činnosti: 40,00,- Eur

Obsahom zmieru vo vzťahu k obv. ml. XXXXX je:
a.	Výška nahradenej škody alebo škody, na náhradu ktorej sa obvinený zaviazal: 300,- Eur 
b.	Peňažná suma určená na všeobecne prospešné účely: 80,00,- Eur
c.	Suma odovzdaná štátu na peňažnú pomoc obetiam trestnej činnosti: 80,00,- Eur

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Karlova Ves pod spisovou značkou ORP-380/KV-B4-2013.
obvinený XXXXX dňa 20. 11. 2012 v čase od 08:30 hod. do 13:30 hod. v Bratislave na Jurigovom nám. 5, odcudzil z bytu č. 63 z tmavomodrej šperkovnice, ktorá bol v obývačke voľne položená na skrinke, 1 ks dámskej retiazky ručne robenej zo žltého kovu, nepuncovanú, s hmotnosťou 10,50, gramov v hodnote 450,- Eur, 1 ks dámsky náramok očkovaný zo žltého kovu, nepuncovaný, s hmotnosťou 1,24 gramov v hodnote 50,- Eur, 1 ks dámsky prsteň zo žltého kovu cez ktorý prechádzali dva pásy z bieleho kovu, puncovaný, s hmotnosťou 2,13 gramov v hodnote 125,- Eur, 1 ks dámsky prsteň gravírovaný, tenší v hodnote 46,- Eur, čím poškodenej XXXXX, bytom XXXXX, XXXXX, spôsobil škodu vo výške 671,- Eur, a následne obvinený XXXXX volal kamarátovi XXXXX, s ktorým sa obvinený XXXXX aj obvinený XXXXX stretli v Bratislave na ulici XXXXX, obvinený XXXXX požiadal XXXXX, aby založil odcudzené šperky, pričom na otázku XXXXX, či sú šperky kradnuté, uviedol obvinený XXXXX že nie, že šperky sú obvineného XXXXX, čo obvinený XXXXX potvrdil že šperky sú jeho, a následne dňa 20. 11. 2011 v čase o 16:11 hod. resp. o 16:12 hod. XXXXX za prítomnosti obvineného XXXXX a obvineného XXXXX odcudzené šperky založil v záložni, a všetky peniaze za založené šperky vo výške cca 380,- Eur odovzdal obvineným, z čoho obvinený XXXXX si nechal 120,- Eur

Odôvodnenie: 
	Uznesením povereného príslušníka OO PZ Karlova Ves ČVS: ORP-380/KV-B4-2013 zo dňa 09. 05. 2013 bolo vznesené obvinenie ml. XXXXX pre podozrenie zo spáchania prečinu krádeže podľa § 212 ods. 1 Tr. zák. na skutkovom základe uvedenom v predmetnom uznesení.

	Uznesením povereného príslušníka OO PZ Karlova Ves ČVS: ORP-380/KV-B4-2013 zo dňa 16. 09. 2014 bolo vznesené obvinenie ml. XXXXX pre podozrenie zo spáchania prečinu krádeže podľa § 212 ods. 1 Tr. zák. na skutkovom základe uvedenom v predmetnom uznesení. Následne došlo k zmene právnej kvalifikácie na prečin podielnictva podľa § 231 ods. 1 písm. b) Tr. zák.

	Obidvaja obvinení v prípravnom konaní prehlásili, že spáchali skutky, za ktoré sú trestne stíhaní, a tieto prehlásenia boli vykonané slobodne, vážne, určito, dali výslovný súhlas na zmier, svoje konanie oľutovali.

	Poškodená sa vyjadrila, že jej vznikla škoda vo výške 671,- Eur, pričom 371,- Eur jej bolo nahradených od obv. ml. XXXXX, a 300,- Eur jej bolo uhradených od obv. ml. XXXXX.

	V rámci prípravného konania bol dňa 04. 09. 2014 medzi obv. XXXXX a poškodenou uzavretý zmier, kde obv. XXXXX vyhlásil, že vloží sumu 80,- Eur na všeobecne prospešné účely, z čoho patrí štátu na peňažnú pomoc obetiam trestnej činnosti 50%, a na účet občianskeho združenia Svetielko nádeje, IČO: 37 889 346, so sídlom NsP F. D. Roosevelta, Nám. L. Svobodu 4, Banská Bystrica, žiada zložiť 50%. Túto sumu vložil na účet prokuratúry dňa 11. 09. 2014.

	V rámci prípravného konania bol dňa 09. 07. 2014 medzi obv. XXXXX a poškodenou uzavretý zmier, kde obv. XXXXX vyhlásil, že vloží sumu 80,- Eur na všeobecne prospešné účely, ktorá je v celej výške určená štátu na peňažnú pomoc obetiam trestnej činnosti. Túto sumu vložil na účet prokuratúry dňa 14. 10. 2014.

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Obv. ml. XXXXX je trestne stíhaný pre podozrenie zo spáchania prečinu krádeže podľa § 212 ods. 1 Tr. zák., kde je trestná sadzba až na dva roky.

	Obv. ml. XXXXX je trestne stíhaný pre podozrenie zo spáchania prečinu podielnictva podľa § 231 ods. 1 písm. b) Tr. zák., kde je trestná sadzba až na tri roky.

	Vzhľadom na všetky hore uvedené skutočnosti je nutné konštatovať, že v osobe obv. ml. XXXXX ide o obvineného, ktorý spĺňa všetky podmienky pre schválenie zmieru a zastavenie trestného stíhania. S prihliadnutím na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery možno takéto rozhodnutie považovať za dostačujúce. Obvinený doteraz nebol súdne trestaný, ani nebol uznaný za vinného zo spáchania priestupku. Čo sa týka peňažnej sumy určenej na všeobecne prospešné účely, 50% je určených štátu na peňažnú pomoc poškodeným, a 50% je určených občianskemu združeniu Svetielko nádeje, ktoré vykonáva sociálne a charitatívne činnosti tak ako to vyžaduje § 224 ods. 1, ods. 2 Tr. por.

	Vzhľadom na všetky hore uvedené skutočnosti je nutné konštatovať, že v osobe obv. ml. XXXXX ide o obvineného, ktorý spĺňa všetky podmienky pre schválenie zmieru a zastavenie trestného stíhania. S prihliadnutím na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery možno takéto rozhodnutie považovať za dostačujúce. Obvinený doteraz nebol súdne trestaný, ani nebol uznaný za vinného zo spáchania priestupku. Čo sa týka peňažnej sumy určenej na všeobecne prospešné účely, táto je určená v celej výške štátu na peňažnú pomoc poškodeným.

	Obidvaja obvinení splnili všetky podmienky potrebné pre rozhodnutie o schválení zmieru a zastavenie trestného stíhania, slobodne, vážne a určito vyhlásili, že spáchali skutok, so zmierom súhlasili, na účet prokuratúry zložil každý z obvinených 80,- Eur. Poškodená so zmierom súhlasila, spôsobená škoda bola poškodenej nahradená pomerne od obidvoch obvinených. Obvinení žili doposiaľ bezúhonným spôsobom života, stíhané skutky možno považovať za ich skrat a exces, svoj čin úprimne oľutovali.

	Vzhľadom na skutočnosti uvedené vyššie som preto rozhodol tak, ako je uvedené vo výrokovej časti tohto uznesenia, a schválil som zmier a súčasne som trestné stíhanie zastavil.

Poučenie: 
Proti tomuto uzneseniu nie je prípustná sťažnosť.

JUDr. Matej Greško
prokurátor